Obamina administracija najavljuje novu antiterorističku strategiju
Glavni savetnik predsednika Obame za terorizam, Džon Brenan, proteklih dana je u Vašingtonu, u Centru za strateške i međunarodne studij
Idućeg meseca se navršava 8 godina otkako su teroristi upozorili prosečne Amerikance na opasnost od terorizma. Posle rušenja Svetskog trgovinskog centra, počela je borba protiv Al Kaide i njenog vođe Osame Bin Ladena. Glavni savetnik predsednika Obame za borbu protiv terorizma, , kaže da napori administracije nisu toliko usmereni na Bin Ladena, koliko na ono što on predstavlja. Planiranje tih napada zahteva regrutovanje novih članova u nerazvijenim zemljama. Tu stupa taktika nove administracije, koja želi da smanji privlačnost terorističkih organizacija podržavajući prodemokratske vlade. Brenan kaže da je to razlog što Sjedinjene Države podržavaju vlasti u Pakistanu koje pokušavaju da zaštite svoja plemena od Al Kaide, kao i Iračku vladu nacionalnog jedinstva i izbore u Avganistanu. On dodaje da dobra vlast prenosi moć na narod. Što se tiče spornih tehnika saslušavanja, kao što je simulacija davljenja vodom, visoki zvaničnik Bele kuće kaže da je predsednik Obama naložio da se formira komisija koja će da ispita politiku držanja u pritvoru i saslušavanja. Brenan kaže da Obamin pristup ne podrazumeva potpuno odbacivanje postupaka koje je u borbi protiv terorizma koristila Bušova administracija, ali ni potpuno kopiranje tih metoda. Prema njegovim rečima, to je višedimenzionalni pristup sa naglaskom na vladi, ljudima i ekonomiji. On je ponovio da su Sjedinjene Države u ratu sa Al Kaidom i njenim ekstremističkim saveznicima, a ne sa islamom.